## Odluka o osnovici i stopi za obračunavanje doprinosa Zadružnom savezu zagrebačke regije u 1991. godini

### NN 7/1991 (19.2.1991.), Odluka o osnovici i stopi za obračunavanje doprinosa Zadružnom savezu zagrebačke regije u 1991. godini

# ZADRUŽNI SAVEZ ZAGREBAČKE REGIJE

Na temelju člana 26. stava 2. točke 5. Statuta Zadružnog saveza zagrebačke
regije Upravni odbor Zadružnog saveza zagrebačke regije na sjednici održanoj
8. veljače 1991. utvrđuje

## ODLUKU

### o osnovici i stopi za obračunavanje doprinosa Zadružnom savezu zagrebačke regije u 1991. godini

Član 1.

U skladu sa važećim zakonskim odredbama u Zadružni savez udružuju se,
osim zadruga i drugi oblici udruživanja radnih ljudi i građana, u skladu
sa zakonom. Sredstva Saveza, prema odredbi člana 38. Samoupravnog sporazuma
o osnivanju Zadružnog saveza zagrebačke regije, osiguravaju članice članskim
doprinosom.

Član 2.

Organizacije članice Zadružnog saveza zagrebačke regije su poljprivredne
zadruge i druge zadružne organizacije, poljoprivredne stanice i specijalne
poljoprivredne stanice, veterinarske stanice i druge organizacije udruženog
rada i poslovne zajednice, s kojima su poljoprivrednici neposredno ili
preko poljoprivredne zadruge i drugih oblika udruživanja udružili rad,
zemljište, sredstva rada odnosno druga sredstva, a koje imaju sjedište
na području zagrebačke regije.

Član 3.

Druge organizacije iz člana 2. ove odluke, članice Zadružnog saveza
zagrebačke regije koje imaju sjedište na području zagrebačke regije su:

1. Pćelarska centrala, Zagreb

2. "Vajda"- "Stočarstvo", Zagreb

3. "Moslavka", poljoprivredna radna organizacija Kutina

4. Poljoprivredno-proizvodna radna organizacija, Zdenčina

5. "Dukat", Mljekara Zagreb

6. "Jaskavino" vinogradarsko voćarsko poduzeće, Jastrebarsko

7. "Sljemestočarstvo", Jastrebarsko

8. " Agrotehnika - Gruda", Poduzeće " Gruda" proizvodnja
i promet Zagreb

9. "Sljemestočarstvo", Sesvetski Kraljevec

10. "Voće" export-import, Zagreb, OOUR "Stubičanka"
tvornica voćnih sokova, Gornja Stubica

11. " Agrooprema",. Zagreb

12. "Astra" - "Agrimex", poduzeće za vanjsku i unutrašnju
trgovnu poljoprivredno-prehrambenim proizvodima, Zagreb

Član 4.

Stope za obračunavanje doprinosa Zadružnom savezu zagrebačke regije
su:

1. za poljoprivredne zadruge i druge oblike udruživanja poljoprivrednika
0,58%

2. za poljoprivredne stanice 0,45%

3. za veterinarske stanice 0,25%

4. druge organizacije iz čl. 3 ove odluke 0,58%

Osnovica za obračun doprinosa Zadružnom savezu zagrebačke regije organizacija
- zadruga (točka 3) je ostvaren dohodak iz periodičnog obračuna tekuće
godine, odnosno zaključnog računa, bez umanjenja osnovice, oslobođenja
i olakšica. Osnovica za obračun doprinosa organizacija iz točke 4. je dio
dohotka utvrđen periodičnim obračunom, odnosno zaključnim računom, bez
umanjenja osnovice, oslobođenja i olakšica i to: osnovica- % dohotka

1. Pćelarska centrala,Zagreb 15

2. "Vajda" - "Stočarstvo",Zagreb 30

3. "Moslavka" PRO Kutina 8

4. Poljoprivredno-proizvodna RO Zdenčina 50

5. "Dukat", Mljekara Zagreb 12

6. "Jaskavino" vinogradarsko voćarsko poduzeće, Jastrebarsko
40

7. "Sljemestočarstvo", Jastrebarsko 50

8. " Agrotehnika - Gruda" Poduzeće "Gruda" proizvodnja
i promet, Zagreb 37

9. "Sljemestočarstvo", Sesvetski Kraljevec 50

10. "Voće" export-import, Zagreb, OOUR "Stubićanka"
tv. voćnih sokova G. Stubica 40

11. " Agrooprema", Zagreb 20

12. "Astra" - "Agrimex" poduzeće za vanjsku i unutrašnju
trgovinu poljoprivredno-prehrambenih proizvodima, Zagreb 11

Član 5.

Doprinos Zadružnom savezu zagrebačke regije plaćaju članice u toku godine
u mjesečnim akontacijama razmjerno visini osnovice po zadnjem obračunu
poslovnog rezultata.

Akontacija se plaća tako da se iznos mjesečne akontacije utvrđen po
zadnjem periodičnom obračunu množi s koeficijentom, koji se dobije kada
se masa isplaćenih osobnih dohodaka u mjesecu koji prethodi mjesecu za
koji se plaća akontacija podijeli s prosječno isplaćenom masom osobnih
dohodaka u razdoblju za koje je sačinjen periodični obračun.

Akontacije se plaćaju do posljednjeg dana u mjesecu za tekući mjesec.

Privremeni obračun doprinosa Zadružnom savezu zagrebačke regije u toku
godine utvrđuje se periodičnim obračunom, a konačni obračun utvrđuje se
završnim računom. Ako je članica platila u vidu akontacije manji iznos
od iznosa utvrđenog po periodičnom odnosno završnom računu, dužna je razliku
između uplaćenih akontacija i obračunatog doprinosa platiti u roku od 15
dana od isteka roka za predaju periodičnog obračuna odnosno završnog računa.

Ako je članica u vidu akontacija platila veći iznos doprinosa od iznosa
koji je dužna platiti po periodičnom obračunu, odnosno završnom računu,
može se od SDK zahtijevati povrat više uplaćenog iznosa.

Ako obveznik ne zahtijeva povraćaj više plaćenog doprinosa, više plaćeni
iznos smatrat će se akontacijom za naredno razdoblje.

Sredstva doprinosa uplaćuju se na žiro-račun Zadružnog saveza broj 30102-603-9560.

Član 6.

Kontrolu obračuna doprinosa vrši nadležna služba društvenog knjigovodstva.

Član 7.

Upravni odbor Zadružnog saveza zagrebačke regije u slučaju ocjene da
su prihodi iz naplaćenog doprinosa za tekuću godinu dovoljni za pokriće
rashoda Zadružnog saveza zagrebačke regije može donijeti odluku o prestanku
uplate doprinosa za određeno razdoblje.

Član 8.

Ova odluka stupa na snagu danom donošenja, a primjenjivat će se od 1.
siječnja 1991. godine.

Broj 249/9 1

Zagreb, 12. veljače 1991.

Predsjednik Zadružnog saveza zagrebačke regije

**Stjepan Car, v. r.**

Odluka, NN 7/1991-182